ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง 
นร02660054973 

ขอความอนุเคราะห์ให้สามารถประกอบอาชีพเล่นดนตรีหรือการแสดงความสามารถของผู้พิการทางด้านสายตาในพื้นที่ ตลาดวังหลัง แขวงศิริราช เขตบางกอกน้อย กรุงเทพมหานครให้แก่ .... อายุ 39 ปี (ผู้ร้องไม่สามารถจดจำหมายเลขบัตรประจำตัวประชาชนได้) ที่อยู่ปัจจุบัน บ้านเลขที่ ... ถนนสุขสวัสดิ์ แขวงบางปะกอก เขตราษฎร์บูรณะ กรุงเทพมหานคร และที่อยู่ตามสำเนาทะเบียนบ้าน เลขที่ ...หมู่ที่ 1 ตำบลตาอุด อำเภอขุขันธ์ จังหวัดศรีสะเกษ หมายเลขโทรศัพท์ .... เนื่องจากวันที่ 25 ธันวาคม 2566 เวลาประมาณ 12.00 น. ผู้ร้องเป็นผู้พิการทางด้านสายตาได้เข้าไปในตลาดวังหลัง โดยจุดสังเกตตลาดวังหลังจะอยู่ด้านหลังโรงพยาบาลศิริราช เพื่อเล่นดนตรีหรือการแสดงความสามารถโดยขอรับทรัพย์สินตามแต่ผู้ชมหรือผู้ฟังจะสมัครใจให้  แต่ผู้ร้องถูกเจ้าหน้าที่จากเทศกิจ (ผู้ร้องไม่ระบุทราบชื่อนามสกุล) ทำการขับไล่ผู้ร้องออกจากพื้นที่และแจ้งผู้ร้องว่า ไม่อนุญาตให้เข้ามาทำการเล่นดนตรีหรือการแสดงความสามารถบริเวณดังกล่าว ส่งผลให้ผู้ร้องได้รับความเดือดร้อนเป็นอย่างมาก ผู้ร้องเห็นว่าควรมีพื้นที่ในการประกอบอาชีพเล่นดนตรีหรือการแสดงความสามารถในพื้นที่ตลาดดังกล่าว ให้แก่ผู้พิการ ผู้ร้องจึงประสงค์ให้หน่วยงานที่เกี่ยวข้องพิจารณาให้สามารถประกอบอาชีพเล่นดนตรีหรือการแสดงความสามารถของผู้พิการ ให้แก่ประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata